Stregspilleren Kozomara kommer til AaB efter et ophold i den spanske klub Teka Cantabria. Klubbens sportsdirektør Jan Larsen glæder sig over, at den 26-årige slovener allerede har erfaring med afgørende kampe i både Champions League og ved EM- og VM-slutrunder. - Vi er selvfølgelig utrolig glade for at kunne tilknytte en spiller af Kozomaras kaliber. Han er en stor og fysisk stærk spiller, der samtidig også er teknisk dygtig, siger Jan Larsen. /ritzau/
AaB Håndbold skrev torsdag kontrakt med den slovenske landsholdsspiller Goran Kozomara.